'Uit die spens': Kom leer saam inlê | Netwerk24
'Uit die spens': Kom leer saam inlê
Om groente en vrugte in te lê, is so deel van ons land se geskiedenis dat byna almal weet hoe om dit te doen.
Hierdie week word die tweede episode van Uit die spens gewy aan die kuns van inlê.
Kykers kan elke week inskakel op VIA (DStv-kanaal 147) en saam kook aan nostalgiese onthoukos uit Die Burger se argief.
Dié program word deur Lynelle Kenned aangebied wat weekliks saam met twee gaste gaan kos kook.
Die twee gaste kook twee weergawes van die disse – die een maak die historiese resep uit die argief en die ander 'n moderne weergawe daarvan.
Ontmoet vir Sonja Edridge
In die tweede episode is Sonja Edridge, 'n kosstilis, konsultant en private sjef, een van die gaste. In dié episode word gefokus op inlê en Sonja deel meer oor haar liefde vir kos.
Om kos met vriende te deel, want dit bring almal byeen. Dit is 'n gemeenskaplike deler – selfs al is almal vreemdelinge.
2. Verkies jy ou, tradisionele resepte of die moderne, opgekikkerde weergawes daarvan?
'n Bietjie van albei. Ek hou nie regtig daarvan om 'n resep te volg nie, so ek verander 'n bietjie aan die resep. Maar ek hou ook van eenvoudige goed, dus vereenvoudig ek resepte.
3. Waar kom jou liefde vir kos vandaan?
My ma was 'n briljante kok en gasvrou. Ek was mal oor hoe kos altyd 'n viering was om vriende en familie bymekaar te bring. Toe ek 'n kind was, het ek altyd vir haar nagereg gemaak as sy onthaal – ek was mal oor bak. Maar ek het in Australië verlief geraak op kos toe ek gereis het.